Държавен вестник, бр. 54, 2009 г., стр. 5

Б Р О Й  54
Д Ъ Р Ж А В Е Н   В Е С Т Н И К
С Т Р .  5
Чл. 5. (1) Елементите на достъпната среда
се свързват помежду си с достъпен маршрут,
както следва:
1. от улици и пешеходни пространства до
достъпен вход на сграда или съоръжение;
2. от достъпни места за паркиране до достъ-
пен вход на сграда или съоръжение;
3. от спирки на превозните средства от ре-
довните линии за обществен превоз на пътници
до достъпен вход на сграда или съоръжение.
(2) В урбанизираните територии с първосте-
пенно значение се устройват следните достъп-
ни маршрути:
1. от приемните сгради на транспорта (авто-
гари, железопътни гари, летища, морски и реч-
ни гари) до спирките на превозните средства от
редовните линии за обществен превоз на път-
ници и до достъпните места за паркиране;
2. от сградите на лечебните заведения до
спирките на превозните средства от редовните
линии за обществен превоз на пътници и до
достъпните места за паркиране;
3. от административните сгради на централ-
ните изпълнителни органи и на общинската ад-
министрация до спирките на превозните средс-
тва от редовните линии за обществен превоз на
пътници и до достъпните места за паркиране;
4. от достъпните сгради на учебните заведе-
ния до спирките на превозните средства от ре-
довните линии за обществен превоз на пътници
и до достъпните места за паркиране;
5. пешеходните пространства в централните
зони на урбанизираните територии, предназна-
чени за многофункционално ползване;
6. от достъпните сгради за обществено об-
служване и достъпните жилищни и производс-
твени сгради до спирките на превозните средс-
тва от редовните линии за обществен превоз на
пътници и до достъпните места за паркиране.
(3) Изградените достъпни маршрути, прост-
ранства и елементи на урбанизираните терито-
рии се обозначават с международния символ за
достъпност (фиг. 5). Те се осигуряват с осветле-
ние с минимална осветеност 20 lx, измерено на
нивото на пода и насочено по начин, удобен за
ориентация на хората с увреждания, без да се
създава опасност от заслепяване.
Фиг. 5. Международен символ за достъпност
Г л а в а  в т о р а
ПЕШЕХОДНИ ПРОСТРАНСТВА
Чл. 6. (1) Достъпните маршрути в пешеход-
ните пространства за движение в хоризонтална
посока отговарят на следните изисквания:
1. надлъжен наклон не повече от 5 % (1:20)
и напречен наклон от 1,5 (1:66) до 2,5 % (1:40);
2. широчина не по-малка от 120 cm, като
през 50 m се осигурява място за разминаване
на две инвалидни колички с широчина не по-
малка от 180 сm;
3. настилките са равни и нехлъзгави.
(2) Когато при извършване на основни обно-
вявания и реконструкции не могат да бъдат
спазени изискванията по ал. 1, т. 2, се допуска
достъпното пешеходно пространство да се из-
пълнява с широчина не по-малка от 90 сm, без
препятствия.
(3) В случаите, когато не могат да бъдат
спазени изискванията по ал. 1, се проектира и
изпълнява алтернативен достъпен маршрут.
(4) Допуска се при извършване на основни
обновявания и реконструкции пешеходните
пространства със стълби или стръмни наклони
да не се преустройват, при условие че е изпъл-
нен и се поддържа удобен алтернативен достъ-
пен маршрут.
Чл. 7. (1) За улесняване на ориентацията на
хора с увредено зрение в достъпните пешеходни
пространства се изпълняват тактилни ивици—
за информация и за внимание, контрастни на
цвета на съседната настилка.
(2) Тактилните ивици за информация се из-
пълняват преди тактилните ивици за внимание
при смяна на посоката на достъпния маршрут,
преди препятствие, при разлика във височина и
др., както следва:
1. от тактилни плочи с три релефни ивици,
ориентирани по посоката на придвижване;
2. с дължина най-малко 2 m и на разстояние
до 50 cm от сградите или обезопасената страна
на достъпните маршрути.
(3) При преминаване на достъпни маршру-
ти с дължина, по-голяма от 10 m, през откри-
ти пространства, където няма други ориенти-
ри за хора с увредено зрение, се предвиждат
тактилни ивици за информация, които слу-
жат за насочваща ивица по дължината на
маршрута.
(4) Тактилните ленти за внимание се изпъл-
няват като един ред тактилни плочи за внима-
ние на разстояние 40 cm преди опасност (пътно
платно, препятствие и др.) при спазване на след-
ните изисквания:
1. минимални размери, както следва: широ-
чина 30 сm, дължина 30 сm и дебелина 5 сm;
2. релеф от скосени полусфери; растерът
между полусферите се определя в техническата
спецификация на производителя; примерен план
и профил на тактилна плоча и детайл на скосе-
на полусфера са показани на фиг. 6.